钦定古今图书集成/明伦汇编/官常典/第526卷 > 张好古
## 钦定古今图书集成/明伦汇编/官常典/第526卷 > 张好古

按《元史张晋亨传》：“晋亨子好古，字信甫，少读书，善属
文，器识宏远，勇而有谋。父晋亨权知东平府事，严忠
济承制，以好古权其父军，戍宿州。戊午，奏真授行军
千户，攻樊城，身中流矢，战不少却。主将旌其功，赏银
百两。略扬，循泰兴、海门而还，击邵伯埭，拔之，从大军
攻鄂。中统元年，迁宿州，忠济命兼恩州刺史，访民瘼”，
革吏弊，立为条约。未几，移戍蕲州。李璮叛，据济南，宋
人攻蕲，好古率兵迎击，力不敌，死之。时晋亨在济南，
军中闻之，哭曰：“吾儿死得其所矣。”弟好义，袭下江淮，
有功。